Liedjies soos "Sprokie Vir 'n Stadskind" en "Kinders Van Die Wind" is reeds Afrikaanse volksbesit. Koos kan egter moeilik getipeer word as slegs Afrikaanse liriekskrywer: benewens 'n sestigtal oorspronklike liedjies, is hy ook die outeur van twee digbundels, terwyl sy ongemaklike verhouding met die pers en vroeë dood hom ook 'n besonder enigmatiese figuur binne die Afrikaanse kultuurwêreld maak.
Erfdeel is enersyds 'n opgaaf van Koos se kreatiewe werk en andersyds 'n oorsig van sy kreatiewe loopbaan, sy leefwêreld en die invloed van sy nalatenskap. Dit is 'n versamelbundel in meer as een opsig en 'n kombinasie van Koos se twee digbundels - Om jou verlaas te groet en Skink nog 'n uur in my glas, sy veeltal lirieke wat ook as verse gelees kan word, 'n biografiese oorsig, die ontstaangeskiedenis van bekende lirieke en selfs kitaardrukke vir die lirieke van die liedjies op sy vier albums: Skadu's Teen Die Muur, As Almal Ver Is, Herbergier en Vierde Horison. Verskeie voorheen ongepubliseerde foto's, verse en lirieke verskyn ook vir die eerste keer in hierdie bundel." - SUN E-SHOP